《秀亭秋怀十五首》
元代·方回

痴痴谁氏子，昼夜安以偷。
其人一何乐，惟我攒百忧。
忧者谓速朽，顽骨病复瘳。
乐当必老寿，顾已归山丘。
饥生支床龟，饱死豺虎俦。
天道匪易测，人事谅难筹。
生死吾不知，及辰为兹游。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。